આપણા શાસ્ત્રોમાં 8 વ્યક્તિઓને ચિરંજીવી એટલે કે અમર કહ્યા છે જેઓ વિશ્વના નાશ સુધી આ પૃથ્વી પર જ રહે છે. હનુમાન દાદા પણ આ અષ્ટ ચિરંજીવીમાં એક માનવામાં આવે છે. શાસ્ત્રોમાં ગંધમાદન પર્વતને તેમનું નિવાસ સ્થાન ગણાવવામાં આવ્યું છે. આ પર્વતનો ઉલ્લેખ વાલ્મીકિ રામાયણમાં પણ મળે છે, જ્યાં ભગવાન હનુમાનનો વાસ માનવામાં આવે છે. અહીં તેઓ રામભક્તિમાં લીન છે. જોકે ભારતમાં ગંધમાદન નામના બે પર્વત છે એક ભારત-ચીન બોર્ડર પર તિબ્બતના વિસ્તારમાં કૈલાસ માનસરોવર નજીક અને એક રામેશ્વરમ્ નજીક દક્ષિણ ભારતમાં આવેલો છે.